കര്ഷകര് മുന്നോട്ട് തന്നെ കര്ണാലില് മഹാപഞ്ചായത്ത് ഇന്റര്നെറ്റ് റദ്ദാക്കി ചണ്ഡീഗഢ്: കര്ണാലിലെ പൊലീസ് നടപടിക്കെതിരെ സംയുക്ത കിസാന് മോര്ച്ചയുടെ മഹാപഞ്ചായത്ത് ഇന്ന് ചേരും. കര്ണാല് മിനി സെക്രട്ടേറിയറ്റിന് സമീപമാണ് മഹാപഞ്ചായത്ത് സംഘടിപ്പിക്കുന്നത്. ജില്ലാ ഭരണകൂടം അനുമതി നിഷേധിച്ചിട്ടുണ്ടെങ്കിലും പരിപാടിയുമായി മുന്നോട്ടു പോകാനാണ് കിസാന് മോര്ച്ച തീരുമാനിച്ചത് . അതെ സമയം സുരക്ഷക്കായി 80 കമ്ബനി പൊലീസിനെ വിവിധ ഭാഗങ്ങളില് വിന്യസിച്ചിട്ടുണ്ട്. എന്നാല് ഇതിനിടെ , തിങ്കളാഴ്ച അര്ധ രാത്രി മുതല് മേഖലയില് ഇന്റര്നെറ്റ്, എസ്.എം.എസ് സേവനങ്ങള് വിശ്ചേദിച്ചിട്ടുണ്ട് . ആഗസ്റ്റ് 28ന് കര്ഷകര്ക്ക് നേരെയുണ്ടായ പൊലീസ് അതിക്രമത്തില് പ്രതിഷേധിച്ചാണ് കര്ഷക സംഘടനകള് മഹാപഞ്ചായത്ത് ലക്ഷ്യമിട്ടത് .പരിക്കേറ്റ കര്ഷന് പിന്നീട് മരിക്കുകയും ചെയ്തു. ലാത്തിച്ചാര്ജില് പരിക്കേറ്റവരുടെ രക്തം പുരണ്ട വസ്ത്രങ്ങളും തലപ്പാവുകളും തലക്ക് ഗുരുതരമായി പരിക്കേറ്റ ചിത്രങ്ങളും സമൂഹ മാധ്യമങ്ങളില് വ്യാപകമായി പ്രചരിച്ചിരുന്നു. അതെ സമയം കര്ഷകരുടെ തല തല്ലിപ്പൊളിക്കാന് ഉത്തരവിട്ട എസ്.പിക്കെതിരെ കര്ശന നടപടി സ്വീകരിക്കണമെന്നും സംഘടനകള് ആവശ്യപ്പെടുന്നു.The post കര്ഷകര് മുന്നോട്ട് തന്നെ കര്ണാലില് മഹാപഞ്ചായത്ത് ഇന്റര്നെറ്റ് റദ്ദാക്കി first appeared on MalayalamExpressOnline.